Рајановце () је насеље у општини Косовска Каменица на Косову и Метохији. По законима самопроглашене Републике Косово насеље се налази у саставу општине Ранилуг. Атар насеља се налази на територији катастарске општине Рајановце површине 431 -{ha}-. Историчари сматрају да се село Рајановце у средњем веку звало Радановци и помиње се као део властелинства манастира Раванице у повељи из 1381.. Садашње село Рајановце се налази 20 минута хода источно од старог села Радановца. До 1878. године село је било српско насеље, а после Берлинског конгреса у селу се досељавају мухаџири. Пре ослобођења 1912. у селу је било 31 српско домаћинство.